Inggris ngejègi pulo Run, jajahané VOC. ing Moloko.Ing nalika iku JP. Coen katetepaké nguwasani sakèhing prakarané VOC. ing Tanah Jawa.Coen enggal tumandang merangi wong Inggris.Kang iku ndadèkaké banget panasé wong Inggris sarta Pangéran Ranamenggala ing Banten.Bareng ing tahun 1618 ana kabar yèn loji ing Jepara dirusak déning kawulané Panémbahan Mataram, lan tetéla banget, wong Inggris, wong Banten lan wong Mataram ayon nedya numpes wong Walanda, JP. Coen nuli ngalih saka Banten menyang Jakarta, loji ing kono didadèkaké bètèng.Ora lawas JP. Coen ditetepaké dadi Gouverneur Generaal, tahun 1619.Ing tahun iku wong Inggris lan Walanda enggoné memungsuhan padha déné ngedhèng.Kantoré wong Inggris kang adhep adhepan bètèngé wong Walanda ing sapinggire kali Ciliwung iya nuli disentosani.Kapalé wong Walanda siji dibeskup Sir Thomas Dale, panggedhéning èskader Inggris.Coen sandika njaluk baliné, nanging wong Inggris malah mangsuli sugal.Bètèng Inggris enggal ditempuh, nganti kena obong, tahun 1618.Ora antara lawas bètèng Walanda dikepung ing mungsuh.VOC. karépotan banget, marga kekurangan prau lan obat mimis.Wong Jakarta ora ana kang gelem dadi kuliné;